Só wil Gauteng agterstand met lisensies, permitte oplosArgieffoto (Foto: Arrive Alive) Die Gautengse departement van paaie en vervoer, in samewerking met die Padverkeersbestuurskorporasie (RTMC) en munisipaliteite, het ŉ strategie ontwikkel om die agterstand op te los vir rybewyse en permitte weens die Covid-19-afsonderingsperiode. Die minister van vervoer het in Julie 2020 regulasies in die Staatskoerant gepubliseer dat alle tydelike bestuurslisensies en professionele bestuurspermitte, wat tydens die periode 26 Maart 2020 tot 31 Augustus 2020 verval het, geldig beskou sal word tot 31 Januarie 2021. Melitah Madiba, woordvoerder van die departement, het in ŉ verklaring gesê om bestuurslisensiehouers by te staan, het die departement, RTMC en die munisipaliteite besluit om: Die volgende Tshwane-sentrums sal weeksdae tussen 08:00 en 18:00 oop wees: ▪ Akasia (Stad Tshwane) ▪ Bronkhorstspruit/Kungwini (Stad Tshwane) ▪ Centurion (Stad Tshwane) ▪ Waltloo (Stad Tshwane) Die volgende sentrums sal Saterdae tussen 08:00 en 13:00 oop wees: ▪ Akasia (Stad Tshwane) ▪ Centurion (Stad Tshwane) ▪ Bronkhorstspruit/Kungwini (Stad Tshwane) ▪ Waltloo (Stad Tshwane) ▪ Alberton (Ekurhuleni) ▪ Bedfordview (Ekurhuleni) ▪ Benoni (Ekurhuleni) ▪ Boksburg (Ekurhuleni) ▪ Brakpan (Ekurhuleni) ▪ Edenvale (Ekurhuleni) ▪ Etwatwa (Ekurhuleni) ▪ Germiston (Ekurhuleni) ▪ Kempton Park (Ekurhuleni) ▪ Nigel (Ekurhuleni) ▪ Springs (Ekurhuleni) ▪ Langlaagte (Stad Johannesburg) ▪ Midrand (Stad Johannesburg) ▪ Randburg (Stad Johannesburg) ▪ Randburg Civic Centre (Stad Johannesburg) ▪ Sandton (Stad Johannesburg) Aansoekers word aangemoedig om hul oogtoetse (onderteken en met ŉ stempel daarop aangebring) na die sentrum bring. Daar sal te alle tye aan Covid-19-protokol voldoen word.